
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 129
                                                               din 30 iulie 2020
  privind darea în administrare a unui bun aparținând domeniului public al municipiului Sighișoara, respectiv microbuzul de transport școlar marca Opel Movano și aprobarea Regulamentului privind modul de utilizare al microbuzului de transport școlar, la nivelul municipiului Sighișoara 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 17.347/22.07.2020 şi la Consiliul Local Sighișoara cu nr. 17.521/24.07.2020, de referatul de aprobare, înregistrat cu nr. 17.348/22.07.2020, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile:

· art. 108 lit. a) și art. 129 alin. (2) lit. c) și alin. (6) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 
· Legii nr. 1/2011, Legea educației naționale, cu modificările și completările ulterioare, cu precădere cele ale art. 20 alin. (1), art. 23 și art. 85 alin. (1) din aceasta;

· Ordonanței Guvernului nr. 27/2011 privind transporturile rutiere, cu modificările și completările ulterioare;

· Ordonanței de Urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;

· Ordonanței Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificările și completările ulterioare;
· Hotărârii Consiliului Local Sighișoara nr. 197/28.11.2019 privind aprobarea cantității maxime de carburant pentru autovehiculele din dotarea Municipiului Sighișoara, pentru anul 2020;
· Hotărârii Consiliului Local Sighișoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia;

· Regulamentului de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018, modificată prin Hotărârea Consiliului Local Sighișoara nr. 154/31.07.2018;
Având în vedere Raportul de specialitate al Direcției de Asistență Socială Sighișoara cu nr. 1.584/22.07.2020, înregistrat la Municipiul Sighișoara cu nr. 17.349/22.07.2020, prin care se propune darea în administrare a unui bun aparținând domeniului public al municipiului Sighișoara, respectiv microbuzul de transport școlar marca Opel Movano și aprobarea Regulamentului privind modul de utilizare al microbuzului de transport școlar, la nivelul municipiului Sighișoara;
Având în vedere avizele favorabile ale comisiilor de buget, comerț, socială și juridică;
În temeiul prevederilor art. 129 alin. (1), alin. (2) lit. c), alin. (6) lit. a), alin. (7) lit. a) și alin. (14), art. 139 alin. (1) și alin. (3) lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. Se aprobă darea în administrare a unui bun mobil aparținând domeniului public al municipiului Sighișoara, respectiv microbuzul marca Opel Movano, tip 16+1 locuri, având destinația de microbuz de transport școlar, către Direcția de Asistență Socială Sighișoara, cu elementelele de identificare prevăzute în anexa nr. 1, care face parte integrantă din prezenta hotărâre.

Art. 2. Se aprobă modelul contractului de dare în administrare, prevăzut în anexa nr. 2, care face parte integrantă din prezenta hotărâre.

Art. 3. Se împuternicește Primarul Municipiului Sighișoara cu semnarea contractului de dare în administrare și actele adiționale ulterioare, dacă va fi cazul, care vor fi încheiate cu Direcția de Asistență Socială Sighișoara.  
Art. 4. Se aprobă Regulamentul privind modul de utilizare al microbuzului de transport școlar la nivelul municipiului Sighișoara, conform anexei nr. 3, care face parte integrantă din prezenta hotărâre, sens în care, Regulamentul aprobat prin Hotărârea Consiliului Local Sighișoara nr. 61/27.10.2016 își încetează aplicabilitatea.
Art. 5. Cantitatea maximă de carburant pentru microbuzul marca Opel Movano, tip 16+1 locuri, având destinația de microbuz de transport școlar, se menține la aceeași valoare aprobată prin Hotărârea Consiliului Local Sighișoara nr. 197/28.11.2019, pentru anul 2020, respectiv de 320 de litri motorină/lună, cu mențiunea că, începând cu data adoptării prezentei hotărâri, costurile pentru carburant vor fi suportate din bugetul Direcției de Asistență Socială Sighișoara.
Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Logistic, Aprovizionare Tehnico - Materială și Administrativ, Biroul Buget, Contabilitate, Salarizare – Direcția Economică, Biroul Juridic din cadrul Municipiului Sighișoara și Direcția de Asistență Socială Sighișoara.
Art. 7. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Directorului executiv al Direcției de Asistență Socială Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Sîrbu Ioan - Iulian      

                                              Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General; 
  1 ex. Biroul Buget, Contabilitate, Salarizare – Direcția Economică;
  1 ex. Biroul Logistic, Aprovizionare Tehnico - Materială și Administrativ;

  1 ex. Biroul Juridic;
  2 ex. Direcția de Asistență Socială Sighișoara.
11 ex.

B.A. 

